《赠陈子修道天池》
明代·皇甫汸

尘累何能遣，空门忽遇君。皈心参绣佛，戴发诵灵文。

呗落渔山月，禅栖鹫岭云。谁怜叔玄妇，书去未相闻。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。